| Музика на Македонија |
| --- |
|  |
| 
Историска периодизација |
| * Античка музика
* Средновековна музика
* Османлиски период
* Преродбена музика
* Музиката помеѓу двете светски војни
* Повоена музика
* Современа музика
 |
| 
Фолклорна уметност |
| * Народна музика
* Староградска
* Чалгија
* Народни инструменти
* Народни ора
* Македонски народни песни
 |
| 
Жанровска поделба |
| * Класична
* Џез
* Блуз
* Рок
* Метал
* Панк
* Поп
* Фолк
* Електронска
* Рап/Хип-хоп
 |
| 
Музички фестивали |
| * Охридско Лето
* Таксират
* Денови на македонска музика
* МакФест
* Скопје Фест
* Фолк фест Валандово
* Скопски џез фестивал
* Офф Фест
* Д Фестивал
* Скопје Гори
* Пиво Фест
 |
| 
Музички друштва |
| * СОКОМ
 |
| 
Заштита на авторски права |
| * ЗАМП
 |
| * п
* р
* у
 |

**Македонската музика** е музиката во Македонија и на македонскиот народ.

Низ историјата, како што македонскиот народ влијаел врз и се менувал од соседните балкански народи, музиката е можеби најважен доказ за културата и традицијата низ вековите. Народната, духовната и класичната музика се неприкосновени столбови за етничкиот карактер на Македонците. Од антиката, од доаѓањето на Словените па сè до првите децении на XX век, музичкото минато на Македонија сè уште не е доволно разјаснето. Периодизацијата на македонската музичка историја се одредува според општествено-историските епохи во кои живеел македонскиот народ.

### Прв период

Првата епоха на музичката историја, би го опфаќала времето пред доаѓањето и времето од миграцијата на Словените до паѓањето на феудалните држави под османлиска власт. Најзначајните настани од овој период се сврзани со развојот на духовната музика, која по примерот на византиското култно пеење, била создадена за богослужба на населението во Македонија.

### Втор период

Втората епоха се дели на две етапи, т.е. од доаѓањето на Турците до првата половина на XIX век, и оттука до крајот на Првата светска војна. Од почетокот на турското владеење до епохата на националната преродба, македонскиот народ ја создава ризницата на својот богат музички фолклор, за да може потоа, врз основа на народниот мелос, од средината на XIX век одново да започне авторизирано творештво, забележано со модерно западно и реформирано источно нотациско писмо (за разлика од средновековните творби кои се запишани со соодветни знаци од претходните фази на византиската невматска нотација). Во етапата на националната преродба, се создаваат првите културно-уметнички и музички друштва на Македонија.

### Трет период

Третата епоха во историјата на македонската музика го опфаќа времето помеѓу двете светски војни (1918-1941 година). Во тој период, во одделни примероци на музичкото, воглавно хорско творештво, се покажуваат изразите и тенденцијата за создавање на националната насока во развојот на македонската музика.

### Четврт период

Четвртата епоха го опфаќа времето на НОБ на македонскиот народ, во текот на која се создаваат низа борбени и масовни песни, како и годините на почетоците на современото творештво и на професионалниот подем на македонската музика по Втората светска војна. Оваа епоха, природно би завршила со независноста на Република Македонија во 1991 година, иако, следниот петти период, може да се третира како понов, тековен дел од овој период.

### Петти период

Кон крајот на XX и во текот на овој XXI век, музичките вредности активно се негуваат и растат. Исто така, светската современа музика игра голема улога во глобализацијата на современата македонска музика, па така, музичките жанрови создадени од почетокот на минатиот век како Рок, Џез, Блуз и Електронска музика, меѓу многуте други, даваат корени кон оформување на современите македонски жанрови и нивната иднина.

Наводи
------

1. ↑  Драгослав Ортаков, Музичката уметност во Македонија, стр. 13, 1982 година, Скопје
2. ↑  Стана Ѓуриќ-Клајн, 1955 година
3. ↑  Егон Велес, 1934 година
4. ↑  Драгослав Ортаков, Музичката уметност во Македонија, 1982 година, Скопје
5. ↑  Историја на македонскиот народ, книга 3, стр. 428, 1969 година, Скопје
6. ↑  Музичка енциклопедија - Македонска музика, Тодор Скаловски, том II, стр. 143 и стр. 146-147, 1963 година, Загреб
7. ↑  Драгослав Ортаков, Музичката уметност во Македонија, стр. 87-90, 1982 година, Скопје
8. ↑  Тома Прошев, Современа македонска музика, стр. 24, 1986 година, Пула

Надворешни врски
----------------

* ВБУ Музички регистар - каталог на македонски музички изданија
* pesna.org - најобемна дигитална збирка на Народни и Староградски песни.
* Аудио клипови: Традиционална музика на Македонија. Музеј на етнографијата на Женева.
* Македонска етнологија, народна музика и танци Архивирано на 27 февруари 2018 г. - Фондација Институт отворено општество, Македонија
* Tous aux Balkans » Macedonia - песни и текстови
* Македонска музичка мрежа
* Авалон продукција
* Литиум Рекордс - алтернативни рокенрол и електронски уметници, вклучувајќи вести, биографии и аудио семплови
* Мистер Компани Продукција